Динә һәм Рафаэль Латыйповлар яңа туган оныкларына үзенчәлекле матур исем кушкан

	Күпләр әле Динә һәм Рафаэль Латыйповларның кабат әби-бабай булуын белмиләрдер. 11 апрель көнне көндезге сәгать өчләр тирәсендә кызлары Динара икенче мәртәбә әни булган. 6 яшен тутырып килүче олы уллары Хәлил янына тагын бер малай алып кайтканнар. Сабыйга Хафиз дип исем кушканнар.	 – Кызыбыз Динара белән киявебез Марат безне янә оныклы итте. Рәхмәт яусын үзләренә. Динара үзен әйбәт хис итә. Оныгыбызга исемнең дә матурын сайладык. Аллага шөкер, бар да әйбәт, исән-сау гына булсыннар, – диде Динә Латыйпова. 

Бу сөенечкә без дә кушылабыз. Улларын тигезлектә, шатлыкта үстерергә язсын!  Хафизны бала тудыру йортыннан алып чыкканда.  Динара олы улы Хәлил белән.

  
	Эльза ГАЗИЗОВА	
Акчарлак

	№ --- | 19.04.2016	


